DOLOŽKA ZLUČITEĽNOSTI
návrhu zákona s právom Európskej únie:

1.	Navrhovateľ zákona : vláda Slovenskej republiky.

2.	Názov návrhu zákona :  návrh zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov.

3.	V práve Európskej únie je problematika návrhu zákona upravená. K návrhu zákona sa vzťahuje článok 6 ods. 2 Zmluvy o Európskej únii a následne článok 6 Európskeho dohovoru o ochrane ľudských práv a základných slobôd.

4.	Návrh zákona svojou problematikou nepatrí medzi prioritné oblasti  aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe.

5.	Podľa článku 6 ods. 2 Zmluvy o Európskej únii toto zoskupenie členských štátov rešpektuje základné ľudské práva ako ich zaručuje Európsky dohovor o ochrane ľudských práv a slobôd podpísaný v Ríme 4. novembra 1950, a ktoré vyplývajú z ústavných tradícií členských štátov ako základných princípov práva spoločenstva. Problematiku konania v uvedenom Dohovore upravuje článok 6, ktorý zabezpečuje každej dotknutej osobe právo na spravodlivé a verejné prerokovanie svojej veci uskutočnené v primeranej lehote nezávislým a nestranným súdom zriadeným zákonom.

6.	Návrh zákona má úplný stupeň kompatibility s právnou normou Európskej únie uvedenej v bode 3 doložky.